คือว่าฝังยาคุมแบบ5 ปี มาได้2ปีแล้วค่ะ แล้วมีอะไรกับแฟนแล้วแฟนหลั่งในครั้งแรก แล้วหนูมีตกขาวเยอะพอสมควร แต่มีตกขาวก่อนที่จะมีอะไรกัน และตั้งแต่ฝังยาคุมมาก็ไม่มีประจำเดือนมาเลยค่ะ มีโอกาสท้องมั้ยคะ
สวัสดีค่ะ ยาฝังคุมกำเนิดนั้น ถือว่ามีประสิทธิภาพในการป้องกันการตั้งครรภ์ได้ดีมาก โดยมีโอกาสตั้งครรภ์เกิดขึ้นเพียง 0.05% ค่ะส่วนผลข้างเคียงของยาฝังคุมกำเนิดนั้น อาจทำให้มีเลือดออกกะปริดกะปรอย เลือดออกติดต่อกันนาน หรืออาจทำให้ประจำเดือนขาดหายไปก็ได้ค่ะ ดังนั้น การที่ประจำเดือนไม่มา ก็น่าจะเกิดจากผลของยาฝังคุมกำเนิดมากกว่าเกิดจากการตั้งครรภ์ค่ะ แต่หากกังวล ก็อาจลองตรวจหาการตั้งครรภ์ดู โดยให้ตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะสำหรับตกขาวที่มีปริมาณมาก ก็อาจเกิดจกผลข้างเคียงของยาฝังด้วยเช่นกัน อย่างไรก็ตาม หากตกขาวมีสีเขียวเหลืองคล้ายหนอง มีกลื่นเหม็นผิดปกติร่วมด้วย ก็อาจเกิดจากสาเหตุคือ มีการติดเชื้อในช่องคลอดหรือมดลูก ซึ่งในกรณีนี้ ก็ควรไปพบแพทย์เพื่อตรวจค่ะ